Diari Oficial de la Generalitat Valenciana


Sumari del DOGV 7809, del 20-06-2016 (2016/4630)

ACORD de 10 de juny de 2016, del Consell, pel qual s'autoritza l'aprovació de l'expedient de rescabalament 2/2016, de la Conselleria d'Hisenda i Model Econòmic, i la imputació a càrrec del pressupost de la Generalitat de 2016 de les obligacions contretes per arrendament d'immoble.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7809

Data del DOGV
:   20-06-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/4630


Data del document
:   10-06-2016

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 10 de juny de 2016, del Consell, pel qual s'autoritza l'aprovació de l'expedient de rescabalament 2/2016, de la Conselleria d'Hisenda i Model Econòmic, i la imputació a càrrec del pressupost de la Generalitat de 2016 de les obligacions contretes per arrendament d'immoble. [2016/4630]  
La Conselleria d'Hisenda i Model Econòmic ha tramitat l'expedient d'enriquiment injust que consta en l'annex, a favor de Jorge Pérez Mascuñán, pel servei d'arrendament de l'immoble situat al carrer del Cronista Carreres, núm. 11-4a, des de gener de 2015 fins a desembre de 2015, per import total de 47.302,07 euros (IVA inclòs) per obligacions contretes en l'exercici 2015; aquest expedient prové de la necessitat d'atendre el compliment de les obligacions econòmiques de la Generalitat en haver rebut aquesta, satisfactòriament, el servei prestat.  
  
En aplicació del que disposa l'article 106.3 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, correspon al conseller d'Hisenda i Model Econòmic sotmetre a l'autorització prèvia del Consell l'aprovació de l'expedient d'enriquiment injust tramitat per l'esmentada conselleria, amb un informe previ de la Intervenció General de la Generalitat.  
  
Així mateix, i d'acord amb l'article 39.5 de l'esmentada Llei 1/2015, de 6 de febrer, de la Generalitat, la imputació a l'exercici corrent de les obligacions econòmiques derivades de l'expedient esmentat requereix l'autorització expressa del Consell, a proposta de la persona titular de la conselleria, amb un informe previ de la Intervenció General de la Generalitat, d'acord amb el que disposa el referit article 106 de la llei esmentada.  
En conseqüència, amb l'informe favorable de la Intervenció General de la Generalitat i a proposta del conseller d'Hisenda i Model Econòmic, el Consell en la reunió de 10 de juny de 2016,  
  
ACORDA  
  
Primer  
Autoritzar l'aprovació de l'expedient d'enriquiment injust que es detalla en l'annex, per un import total de 47.302,07 euros (quaranta-set mil tres-cents dos euros amb set cèntims), IVA inclòs.  
  
  
Segon  
Autoritzar la imputació al pressupost corrent de les obligacions contretes, durant l'exercici 2015, amb el tercer esmentat en l'annex, per un import total de 47.302,07 euros (quaranta-set mil tres-cents dos euros amb set cèntims), IVA inclòs.  
  
Tercer  
Publicar aquest acord al Diari Oficial de la Comunitat Valenciana en el termini de 10 dies des de la seua adopció.  
  
València, 10 de juny de 2016  
  
La consellera secretària,  
MÓNICA OLTRA JARQUE  
  
  
ANNEX  
  
Concepte Import  
Rescabalament a favor de Jorge Pérez Mascuñán per les despeses incorregudes entre els mesos de gener a desembre de 2015 per l'arrendament de l'immoble de Cronista Carrreres, 54-7U 41.302,07 -